Gimbap

Gimbap (), atau ditulih juo kimbap, adolah makanan Korea nan tabuek dari nasi jo bahan lainnyo nan diguluang dalam lembaran rumpuik lauik kariang nan disabuik gim (di Japang disabuik nori), lalu diedangan dalam saik sakali suok. Edangan iko acok jadi bagian dari makanan nan dikameh (dosirak), untuak dimakan ukatu pai piknik jo acara lua ruangan, jo dapek bafungsi sabagai makan siang ringan nan dimakan basamo danmuji (acar kuniang lobak cino) jo kimchi. Iko adolah makanan bungkuih (take-out food) nan tanamo di Korea Salatan jo nagara-nagara lainnyo, sarato dianggap sabagai makanan nan praktis dek karano mudah dibao. Makanan iko umumnyo dibungkuih rapek-rapek (biasonyo jo karateh aluminium, tapi kini ko kadang-kadang jo karateh biaso) jo isinyo indak pakai bahan nan caia.

Etimologi 
Kato gim () aratinyo adolah rumpuik lauik nan dapek dimakan, yaitu dari genus Porphyra jo Pyropia. Sadang kato bap () sacaro umum aratinyo "nasi". Istilah gabuangan gimbap adolah istilah baru (neologisme); itu indak ado dalam bahaso Korea sampai muncua di jaman moderen. Makanan nan bakonsep sarupo, nasi nan dibungkuih jo gim, disabuik bokssam () pado maso Joseon (1392–1897).

Istilah gimbap digunoan dalam artikel koran Korea pado taun 1935, tatapi maso itu kato pinjaman norimaki bapakai juo. Norimaki adolah namo edangan Japang nan sarupo, nan marupoan kosakata bahaso Japang nan masuak ka dalam bahaso Korea salamo panduduakan Japang (1910–1945), yaitu kutiko mangaja jo babicaro bahaso Korea dilarang. Kaduo kato itu digunoan baganti-ganti, sampai gimbap kudian jadi istilah universal nan dipiliah, sabagai bagian dari upayo mambarasihan siso-siso kolonialisme Japang jo mamurnian bahaso Korea.

Jinih 

 Chungmu-gimbap () - Barasa dari kota tapi lauik Chungmu (kini ko disabuik Tongyeong), edangan iko punyo guluangan nan labiah tipih jo pamukoan luanyo indak babumbu, jo anyo nasi sabagai isinyo. Baedangan jo ojingeo-muchim (salado cumi) padeh jo seokbakji (kimchi lobak cino).
 Mayak-gimbap () - Edangan spesial Pasa Gwangjang di Seoul. Mayak tajamahannyo "candu", nan marujuak rasonyo nan dianggap dapek mambuek katagiahan jo rasonyo nan kareh. Gimbap ko ketek jo baisi wortel, bayam, jo danmuji (acar kuniang lobak cino), batabua biji wijen giliang jo dicolok ka dalam sausnya nan tabuek dari kecap jo mustard.
 Samgak-gimbap () - Arati harafiahnyo "gimbap sagitigo". Edangan iko bantuaknyo sarupo jo onigiri Japang, sarato dijua di toko-toko di Korea Selatan. Isinyo dapek bamacam-macam bana. Wakatu kedaluwarsanyo 1 ari, jo biasonyo manganduang nilai kalori antaro 140 inggo 200 kilo kalori.
 nude gimbap - Indak samacam gimbap biaso, sadonyo bahan-bahan gimbap ko masuak di dalam guluangan, jo nasinyo nan di lua mambungkuih kasaluruahannyo. Iko mirip jo nasi guluangan gaya Japang, tatapi mamakai bahan-bahan nan biaso digunoan dek gimbap gaya Korea (ham, dagiang fillet, acar lobak cino, bayam, jll.) sarato diedangan juo basamo keju atau sausnyo.

Restoran waralaba 
Banyak restoran waralaba capek saji (fastfood retail chain) Korea Selatan nan spesialisasinyo manjua gimbap jo mie. Di antaro waralaba tasabuik adolah Gimbap Cheonguk (), Kobongmin Gimbabin (), Chungmu Gimbab Matjuk (), Teacher Kim (), Gimbap Nara (), Gimgane (), Gobong Gimbap (), Jongro Gimbap (), Rolling Rice, Gimbap King ( King), jo Charles Sutbul Gimbap (). Babarapo restoran iko manyajian juo edangan lain, tamasuak dongaseu (potongan dagiang kandiak), ramyeon (mie instan), udong (mie taba kuah), naengmyeon (mie dingin), bibimbap (nasi campua sayua abuih jo lauak), sarato masakan kuah abuih sarupo kimchi-jjigae (kimchi abuih), doenjang-jjigae (pasta kedelai abuih), sundubu-jjigae (tahu lambuik abuih), jo omurice (nasi talua dadar).

Rujuakan

Pautan lua 

Makanan Korea
Korea Salatan